# Josep Alsina i Calvés

Josep Alsina i Calvés (Ripoll, 1954) és un activista unionista espanyolista, fundador de l'associació d'extrema dreta Somatemps, entitat que va presidir fins al gener de 2019 i també fundador de Societat Civil Catalana
El 1980 es va llicenciar en Biologia per la Universitat de Barcelona, l'any 2000 va acabar un màster en història de la Ciència i es va doctorar en filosofia per la Universitat Autònoma de Barcelona el 2008. El 1983 va aprovar les oposicions a catedràtic de batxillerat en Ciències Naturals i ha exercit de professor a diversos instituts a Catalunya.
Va ser secretari general de la fundació José Alsina Clota per la investigació i innovació educativa. El 1993 va fundar el sindicat de professors "Associació Sindical del Professorat d'Ensenyament Públic de Catalunya" i en va ser secretari general fins que el 2002 va dimitir del càrrec per tornar a la docència. És editor i director de la revista Nihil Obstat, una revista "d'història, metapolítica i filosofia". És autor de diversos llibres sobre diversos temes centrats en la història de la ciència.
Va ser militant de Partido Español Nacional Socialista (PENS), de Fuerza Nueva, Frente Nacional de la Juventud i del Movimiento Social Republicano, tots ells partits d'extrema dreta. Va ser un dels fundadors i primer president de l'associació revisionista i unionista Somatemps i va ser també un dels fundadors de Societat Civil Catalana.
El 2016 va rebre el premi Ramiro de Maeztu. El maig de 2018 va rebre el premi Pascual Tamburri Bariain pel millor assaig curt, atorgat per la Revista Razón Española i per l'Asociación Cultural Ruta Norte.

## Referències

* ↑ «El activista catalán Josep Alsina, "Premio de ensayo corto Pascual Tamburri Bariain"» (en castellà). lasvocesdelpueblo, 17-05-2018.
* ↑ «CARTA ABIERTA DE JOSEP ALSINA CALVÉS A LOS ASOCIADOS, SIMPATIZANTES Y AMIGOS DE SOMATEMPS» (en espanyol europeu), 09-01-2019. [Consulta: 20 gener 2019].
* ↑ TV3. «Arriba España». [Consulta: 27 maig 2018].
* ↑ «Jordi Borràs posa en evidència l'ultradretà Josep Alsina a Catalunya Ràdio».
* ↑ sinnombre. «ENTREVISTA A Josep Alsina: “Sueño con una Cataluña hispánica”» (en espanyol europeu), 02-11-2017. [Consulta: 18 desembre 2018].
* ↑ «José Alsina Calvés en El Catoblepas». [Consulta: 18 desembre 2018].
* ↑ «Nihil Obstat – Ediciones Fides» (en espanyol europeu). Arxivat de l'original el 2018-12-19. [Consulta: 18 desembre 2018].
* 1 2 «Diccionari de l'extrema dreta a Catalunya, de la A a la Z». [Consulta: 18 desembre 2018].
* ↑ «Els vincles ocults de l'extrema dreta amb Societat Civil Catalana». [Consulta: 18 desembre 2018].
* ↑ Ràdio, Catalunya. «El matí de Catalunya Ràdio - Cara a cara: Jordi Borràs i Josep Alsina sobre la ultradreta a Catalunya». [Consulta: 23 setembre 2021].
* ↑ «El Casino Militar de Madrid acoge un acto para exaltar a un neonazi condenado por atacar Blanquerna» (en castellà). . «Entre los premiados en ediciones anteriores se encuentra el líder ultraderechista catalán y líder de Somatemps, Josep Alsina, -una de las principales organizaciones de Sociedad Civil Catalana-, que recibió el premio Ramiro de Maeztu en 2016 por un libro que cuestiona la moralidad de la manipulación genética.»